****

**Ανακοίνωση Πρόσκλησης για «Προμήθεια Υπηρεσιών Διοργάνωσης 7 Web Local Forums»**

**για την υλοποίηση του έργου MEDSt@rts του Προγράμματος ENI CBCMED 2014-2020**

**Απόφαση αρ. πρωτ.: 440/18-5-2021**

# Γενικές Πληροφορίες

Έχοντας υπόψη:

1. το ν. 4497/2017 *“Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις.”, Μέρος Β “Εκσυγχρονισμός της Επιμελητηριακής Νομοθεσίας”*
2. το ν. 4412/2016 (Α'147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»*
3. το ν. 4782/2021 (ΦΕΚ A 36 - 09.03.2021) “Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία.“
4. την ΥΠΑΣΗΔ Αριθμ. 300488/ΥΔ1244 Σύστημα διαχείρισης και ελέγχου των προγραμμάτων συνεργασίας του στόχου *«ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ»*
5. το ν. 4314/2014 (ΦΕΚ 265/Α/23.12.2014) για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020
6. το ν. 4270/2014 (Α'143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ)–δημόσιο λογιστικό και άλλες διατάξεις*»**,**
7. το ν. 4013/2011 (Α’204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
8. το ν. 3861/2010 (Α’ 112)«*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
9. την με αρ. 57654(Β’1781/23.5.2017) Απόφαση του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
10. την από 10/10/2019 σύμβαση χρηματοδότησης του έργου «Med microfinance support system for start-ups» και ακρωνύμιο MedSt@rts και τα παραρτήματα αυτής,
11. την υπ. αριθ. 622/18-11-2019 απόφαση της Διοικητικής Επιτροπής του Επιμελητηρίου Αχαΐας περί αποδοχής της υλοποίησης του ευρωπαϊκού έργου MedSt@rts του προγράμματος ENI CBC MED 2014-2020,
12. το υπ. αριθμ**. 661/17.05.2021** Απόσπασμα Πρακτικού τακτικής συνεδριάσεως της Διοικητικής Επιτροπής του Επιμελητηρίου Αχαΐας,
13. τη ΣΑΕΠ: Ε0582 και ενάριθμο 2020ΣΕ05820000,
14. Την υπ. αριθ. 148/2021 (ΑΔΑ: 6ΟΧΞ469ΗΛΒ-9ΡΚ) Απόφαση ανάληψης υποχρέωσης του Επιμελητηρίου Αχαΐας σε βάρος του Κ.Α.Ε. 9919ι.

Η υπ’αριθμ **Aρ. πρωτ.:440/18-5-2021,** Πρόσκληση Υποβολής Προσφορών υλοποιείται σύμφωνα με το Άρθρο 118 του Ν.4412/2016. Στο πλαίσιο της παρούσας Ανακοίνωσης Πρόσκλησης ζητείται η **«Προμήθεια** **Υπηρεσιών Διοργάνωσης 7 Web Local Forums»**, με κωδικούς παροχής **υπηρεσιών CPV εκ των:**

79951000-5 Υπηρεσίες οργάνωσης σεμιναρίων

79950000-8 Υπηρεσίες διοργάνωσης εκθέσεων και συνεδρίων

79952000-2 Υπηρεσίες εκδηλώσεων

Το Επιμελητήριο Αχαΐας προσκαλεί τα ενδιαφερόμενα **νομικά ή φυσικά πρόσωπα** να καταθέσουν **εντός επτά (7) ημερολογιακών ημερών από την επομένη δημοσίευσης της παρούσας πρόσκλησης,** σφραγισμένο κλειστό φάκελο με την προσφορά τους για την προμήθεια υπηρεσιών Διοργάνωσης **7 Web Local Forums** στο πλαίσιο υλοποίησης της **Δράσης 3.3.1 / Παραδοτέο 3.3,** του **έργου MedSt@rts** του **Προγράμματος ENI CBC MED** συνολικής αξίας **6.000,00€ (συμπεριλαμβανόμενου ΦΠΑ 24% και όλων των νόμιμων κρατήσεων.),** σύμφωνα με τις **Προδιαγραφές των ζητούμενων Υπηρεσιών** περιγράφονται **στο Παράρτημα Α.**

Το Επιμελητήριο Αχαΐας συμμετέχει ως εταίρος σε εγκεκριμένο έργο του **Προγράμματος ENI CBC MED PROGRAMME 2014 – 2020** με **τίτλο «Med microfinance support system for start-ups»** (Μεσογειακό σύστημα υποστήριξης μικροχρηματοδότησης για νεοφυείς επιχειρήσεις) και ακρωνύμιο **«MedSt@rts»**.

Ο κύριος στόχος του έργου είναι να σχεδιαστεί ένα κοινός διασυνοριακός μηχανισμός για την παροχή πρόσβασης σε πιστώσεις σε ανθρώπους που δεν πληρούν τα τραπεζικά κριτήρια χρηματοδότησης, εμπνευσμένο από τις αρχές της ηθικής χρηματοδότησης και αλληλεγγύης και με τη συμμετοχή δημόσιων και ιδιωτικών φορέων.

Ο διασυνοριακός στόχος είναι να μελετηθεί και να εφαρμοστεί ένα απλό και αντικειμενικό σύστημα μικροχρηματοδότησης, ώστε να επιτραπεί σε νέους επιχειρηματίες η πρόσβαση σε πιστώσεις για την εκκίνηση και την επιβίωση των επιχειρήσεων τους.

Για το σκοπό αυτό, το πρόγραμμα MEDSt@rts θα διερευνήσει τα διαθέσιμα μέσα μικροχρηματοδότησης στις περιοχές παρέμβασης, συμπεριλαμβανομένων τόσο των παραδοσιακών και υφιστάμενων μέσων, όσο και νέων εργαλείων, όπως οι μηχανισμοί crowdfunding, τα κεφάλαια "σποράς" (seed capital), δίκτυα επιχειρηματικών αγγέλων, κεφαλαίων επιχειρηματικών συμμετοχών κλπ. που υφίστανται σε τοπικό, εθνικό και διακρατικό επίπεδο.

Το έργο προβλέπει τη μικροχρηματοδότηση νέων & νεοφυών επιχειρήσεων της περιοχής (40% γυναικείες) που θα προέρχεται από πόρους του προϋπολογισμού του έργου.

Στο πλαίσιο αυτό, **το Επιμελητήριο Αχαΐας** διοργάνωσε ανοικτή **πρόσκληση Επιχειρηματικών Ιδεών** και επέλεξε τις 25 καλύτερες προτάσεις Επιχειρηματικών Ιδεών βάσει κριτηρίων του έργου, οι οποίες προβλέπεται να ωριμάσουν μέσα από τις υποστηρικτικές δράσεις.

Οι 25 Επιχειρηματικές Ιδέες, ομαδοποιούνται στους **κάτωθι 7 κλάδους:**

1. Νέες Τεχνολογίες,
2. Υγιεινή Διατροφή,
3. Προστασία Περιβάλλοντος,
4. Δημιουργική Βιομηχανία,
5. Καρναβαλικές δράσεις & δημιουργίες
6. Πολιτισμός,
7. Τουρισμός,

για τους οποίους θα διοργανωθούν και τα **7 Online Web Forums** βάσει των προδιαγραφών που ακολουθούν.

# Χρόνος και Τόπος Υποβολής Προσφορών

Η κατάθεση των προσφορών μπορεί να γίνει αυτοπροσώπως ή ταχυδρομικώς στην Υπηρεσία μας (Επιμελητήριο Αχαΐας, Μιχαλακοπούλου 58, 26221 Πάτρα), **1ος όροφος (Πρωτόκολλο)** σε σφραγισμένο φάκελο, **εντός επτά (7) ημερολογιακών ημερών από την επομένη δημοσίευσης της παρούσας πρόσκλησης** δηλαδή έως και **25/05/2021** και **ώρα 12:00 μ.μ.**

Στην περίπτωση της ταχυδρομικής αποστολής της προσφοράς, ως χρόνος υποβολής λογίζεται η ώρα κατάθεσης του Φακέλου Προσφοράς από την ταχυδρομική υπηρεσία στο Πρωτόκολλο του Επιμελητηρίου Αχαΐας.

Για την **κατακύρωση** θα απαιτηθεί κατ’ ελάχιστο **φορολογική** και **ασφαλιστική ενημερότητα**, **απόσπασμα ποινικού μητρώου** του φυσικού προσώπου ή του νόμιμου εκπροσώπου του νομικού προσώπου και εγγραφή στο οικείο επιμελητήριο.

Τα ίδια δικαιολογητικά θα απαιτηθούν από τους νόμιμους εκπροσώπους (ή φυσικά πρόσωπα) στην περίπτωση κοινοπρακτικών σχημάτων, ενώσεων προσώπων κλπ.

Η **διάρκεια της σύμβασης** **εκτιμάται σε τέσσερις (4) εβδομάδες** από την υπογραφή της, με δυνατότητα παράτασης σε περίπτωση που παραταθούν οι σχετικές δράσεις του έργου ή σε περίπτωση σχετικής υπόδειξης της Τεχνικής Γραμματείας / Διαχειριστικής Αρχής του Προγράμματος, **χωρίς όμως** τροποποίηση του οικονομικού σκέλους της.

# Περιεχόμενο Προσφορών

Οι φάκελοι των προσφορών θα πρέπει να είναι σφραγισμένοι και να αναφέρουν εξωτερικά τα στοιχεία της **Ανακοίνωσης Πρόσκλησης για «Προμήθεια Υπηρεσιών Διοργάνωσης 7 Web Local Forums»** για την υλοποίηση του έργου **για την υλοποίηση του έργου MEDSt@rts του Προγράμματος ENI CBCMED 2014-2020,** καθώς και τα στοιχεία του Προσφέροντος.

Ο φάκελος κάθε υποψηφίου μπορεί να περιέχει σφραγισμένους υποφακέλους, χωρίς αυτό όμως να είναι προαπαιτούμενο. Στη περίπτωση υποφακέλων θα πρέπει να αναφέρεται στο εξωτερικό του το περιεχόμενο τους:. Δικαιολογητικά Συμμετοχής, Τεχνική Προσφορά, και Οικονομική Προσφορά.

Ως δικαιολογητικά συμμετοχής ο φάκελος κάθε υποψήφιου Αναδόχου πρέπει να περιλαμβάνει:

**Α1.**  **Υπογεγραμμένη Υπεύθυνη Δήλωση** στην οποία να αναγράφεται ότι :

* η προσφορά του πληροί κατ’ ελάχιστο τις τεχνικές προδιαγραφές του **Παραρτήματος Α** της υπ’ αριθμ. Πρωτ. 440/18-05-2021 Πρόσκλησης τις οποίες και αποδέχεται πλήρως και ανεπιφύλακτα,
* ότι δεν έχει κώλυμα αποκλεισμού από τη συμμετοχή του σε διαδικασία σύναψης δημόσιας σύμβασης σύμφωνα με τις διατάξεις των άρθρων 73 και 74 του Ν.4412/2016,
* ότι πληροί τις προϋποθέσεις του Άρθρου 24 του Ν.4412/2016,
* ότι ρητά συμφωνεί ότι ουδεµία άλλη απαίτηση έχει πέραν του ποσού της οικονομικής προσφοράς του.

**Α2.** Αντίγραφο από τα **Στοιχεία Μητρώου Φυσικού(ων) / Νομικού(ών) Προσώπου(ων) ή Επιχείρησης(εων) από TAXIS** ([www.gsis.gr](http://www.gsis.gr)).

**Α3. Φορολογική και ασφαλιστική ενημερότητα** του Φυσικού(ων)/ Νομικού(ων) προσώπου(ων) σε ισχύ.

Υποψήφιος που δεν συμπεριλάβει όλα τα άνωθεν Δικαιολογητικά, αποκλείεται από τη συνέχεια της Διαδικασίας Αξιολόγησης.

Ως δικαιολογητικά για την απόδειξη της τεχνικής επάρκειας του υποψηφίου αναδόχου ο φάκελος κάθε υποψηφίου θα πρέπει να περιλαμβάνει τα κάτωθι:

**Β1. Σύντομα βιογραφικά – προφίλ** για τους προτεινόμενους Ομιλητές που θα χρησιμοποιηθούν στα 7 Web Forum ώστε να καλύπτονται οι απαιτήσεις του Παραρτήματος Α - Ελάχιστες Προδιαγραφές Παραδοτέων. Θα απαιτηθούν **τουλάχιστον 4 διαφορετικά βιογραφικά – προφίλ** που να μπορούν **να καλύψουν όμως και τους 7 Επιχειρηματικούς Κλάδους** ως προς τα θεματικά αντικείμενα κάθε Φόρουμ. Για κάθε βιογραφικό θα πρέπει να υπάρχουν σχετικά τεκμήρια απόδειξης της τεχνικής επάρκειας του κάθε Ομιλητή ή άλλα αποδεικτικά μέσα ώστε να καλύπτονται οι απαιτήσεις του Παραρτήματος Α - Ελάχιστες Προδιαγραφές Παραδοτέων.

**Β2. Πίνακα έργων** του Υποψήφιου φυσικού/ νομικού προσώπου σχετικών με τις ζητούμενες υπηρεσίες της παρούσας Ανακοίνωσης**,** συνοδευόμενο με αντίστοιχες βεβαιώσεις καλής εκτέλεσης ή Παραλαβής από την εκάστοτε Αναθέτουσα αρχή ή άλλα αποδεικτικά μέσα ώστε να καλύπτονται οι απαιτήσεις του Παραρτήματος Α - Ελάχιστες Προδιαγραφές Παραδοτέων. Απαιτείται η υποβολή **τουλάχιστον 2 αντίστοιχων καλώς εκτελεσμένων έργων**, διοργάνωσης αντίστοιχων Ενημερωτικών Εκδηλώσεων - Συναντήσεων.

Τέλος, ο κάθε υποψήφιος ανάδοχος υποβάλει Οικονομική προσφορά:

**Γ1.** **Οικονομική Προσφορά** για την εν λόγω Προμήθεια Υπηρεσιών βάσει του **Παραρτήματος B**. Η οικονομική προσφορά του υποψηφίου αναδόχου, **επί ποινή αποκλεισμού**, δεν θα πρέπει να υπερβαίνει τον συνολικό προϋπολογισμό.

Αναντιστοιχία μεταξύ τεχνικής προσφοράς και οικονομικής προσφοράς αποτελεί λόγο απόρριψης της προσφοράς.

Εάν στο διαγωνισμό οι προσφερόμενες τιμές είναι υπερβολικά χαμηλές, θα εξετάζονται λεπτομερώς οι προσφορές πριν την έκδοση της απόφασης κατακύρωσης. Για το λόγο αυτό θα ζητηθούν από τον προσφέροντα να παρασχεθούν εγγράφως οι αναγκαίες διευκρινήσεις σχετικά με το οικονομικό χαρακτήρα της διαδικασίας όπως αυτά ορίζονται στα άρθρα 88-89 του Ν. 4412/2016.

# Διαδικασία αξιολόγησης

Για την αξιολόγηση των προσφορών λαμβάνονται υπόψη τα παρακάτω στοιχεία:

α. Η συμφωνία της προσφοράς των Υποψηφίων προς τους όρους και τις τεχνικές προδιαγραφές της Ανακοίνωσης, βάσει των Δικαιολογητικών Συμμετοχής των Υποψηφίων.

β. Η βαθμολόγηση Τεχνικής επάρκειας βάση κριτηρίων όπου αξιολογούνται μόνο οι προσφορές που έχουν κριθεί ως αποδεκτές και σύμφωνες με τους λοιπούς όρους της διακήρυξης.

γ. Η προσφερόμενη Οικονομική Προσφορά των Υποψηφίων η οποία δεν θα πρέπει να ξεπερνά τον διαθέσιμο Π/Υ.

Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά, βάσει βέλτιστης σχέσης ποιότητας – τιμής, η οποία εκτιμάται βάσει των κάτωθι κριτηρίων:

Πίνακας 1 - ΠΙΝΑΚΑΣ ΚΡΙΤΗΡΙΩΝ ΤΕΧΝΙΚΗΣ ΠΡΟΣΦΟΡΑΣ

|  |  |  |
| --- | --- | --- |
| **ΚΡΙΤΗΡΙΟ** | **ΠΕΡΙΓΡΑΦΗ** | **ΣΥΝΤΕΛΕΣΤΗΣ ΒΑΡΥΤΗΤΑΣ** |
| **Κ1** | **Σύντομα βιογραφικά – προφίλ** για τους προτεινόμενους Ομιλητές που θα χρησιμοποιηθούν στα 7 Web Forum αναφερόμενα στο κεφάλαιο **«Περιεχόμενο Προσφορών» και τη παράγραφο Β1** | **70%** |
| **Κ2** | **Πίνακα έργων** σχετικών με τις ζητούμενες υπηρεσίες του φυσικού/ νομικού προσώπου, σύμφωνα με τα αναφερόμενα στο κεφάλαιο **«Περιεχόμενο Προσφορών» και τη παράγραφο Β2** | **30%** |
|  | **ΑΘΡΟΙΣΜΑ ΣΥΝΟΛΟΥ ΣΥΝΤΕΛΕΣΤΩΝ ΒΑΡΥΤΗΤΑΣ** | **100%** |

**Η βαθμολόγηση κάθε κριτηρίου Τεχνικής αξιολόγησης** κυμαίνεται από 100 όταν καλύπτονται ακριβώς και μέχρι 120 βαθμούς όταν υπερκαλύπτονται οι απαιτήσεις του συγκεκριμένου κριτηρίου, όπως περιγράφεται στον ανωτέρω πίνακα. Προσφορές με βαθμολογία σε κάποιο κριτήριο μικρότερη του 100, συνεπάγεται ότι δεν καλύπτει τις ελάχιστες προδιαγραφές και συνεπώς απορρίπτονται.

Σε κάθε περίπτωση η Επιτροπή Διενέργειας Διαγωνισμών είναι υπεύθυνη για τη βαθμολόγηση της Τεχνικής Προσφοράς των υποψηφίων αναδόχων.

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς θα προκύπτει από το άθροισμα των σταθμισμένων βαθμολογιών όλων των κριτηρίων.

Η συνολική βαθμολογία της τεχνικής προσφοράς i υπολογίζεται με βάση τον παρακάτω τύπο :

Τi = 0,7 \* Κ1 + 0,3 \* Κ2

Κριτήρια με βαθμολογία μικρότερη από 100 βαθμούς (ήτοι που δεν καλύπτουν/παρουσιάζουν αποκλίσεις από τις τεχνικές προδιαγραφές της παρούσας) επιφέρουν την απόρριψη της προσφοράς.

**Βαθμολόγηση Οικονομικών Προσφορών.** Η βαθμολόγηση των οικονομικών προσφορών είναι σχετική. Συγκεκριμένα ο Συνολικός Βαθμός της Οικονομικής Προσφοράς i αποτελεί το γινόμενο του πηλίκου της προ ΦΠΑ τιμής της χαμηλότερης οικονομικά προσφοράς Πmin προς την προ ΦΠΑ τιμή της συγκεκριμένης προσφοράς Πι.

Η κατάταξη των Προσφορών για την επιλογή της πλέον συμφέρουσας Προσφοράς, θα γίνει κατά τη φθίνουσα τιμή της Συνολικής Βαθμολογίας που προκύπτει από τον τύπο:

ΣΒi= 85 x (Ti/Tmax) + 15 x (Πmin/Πi)

Όπου:

* Tmax η μεγαλύτερη συνολική βαθμολογία που έλαβε κάποιος υποψήφιος στις κατηγορίες κριτηρίων αξιολόγησης.
* Ti η συνολική βαθμολογία της Τεχνικής Προσφοράς i (βλ. πίνακα κριτηρίων)
* Πmin η συνολική αξία της προσφοράς με τη μικρότερη τιμή
* Πi η συνολική αξία της προσφοράς i
* ΣΒi το αποτέλεσμα το οποίο στρογγυλοποιείται στα 2 δεκαδικά ψηφία.

Πλέον συμφέρουσα από οικονομική άποψη προσφορά είναι η Προσφορά με το μεγαλύτερο ΣΒ.

# Χρονοδιάγραμμα Υλοποίησης – Αποπληρωμή:

Με τον Ανάδοχο θα υπογραφεί σχετική **σύμβαση τεσσάρων (4) εβδομάδων**. Αν κριθεί σκόπιμο θα δοθεί σχετική παράταση στη διάρκειά της, χωρίς τροποποίηση του σχετικού Οικονομικού Αντικειμένου της.

Η αποπληρωμή της προμήθειας των Υπηρεσιών θα γίνει στο τέλος της Σύμβασης.

Η πληρωμή θα γίνει με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις, καθώς και κάθε άλλου δικαιολογητικού που τυχόν ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Τον Ανάδοχο βαρύνουν οι υπέρ τρίτων κρατήσεις, όπως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., την παροχή της υπηρεσίας στον τόπο και με τον τρόπο που προβλέπεται στα έγγραφα της σύμβασης. Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος επί του καθαρού ποσού.

Υπεύθυνος επικοινωνίας: κ. Παναγιώτης Βαφείδης, τηλ. 2610241244, pvafeidis@e-a.gr

Ο Πρόεδρος του Δ.Σ. του Επιμελητηρίου Αχαΐας

Πλάτων Μαρλαφέκας

# Παράρτημα Α – Ελάχιστες Προδιαγραφές Παραδοτέων

Ελάχιστες Προδιαγραφές για την Ανακοίνωση Πρόσκλησης για **«Προμήθεια Υπηρεσιών Διοργάνωσης 7 Web Local Forums»** για την υλοποίηση του έργου MEDSt@rts του Προγράμματος ENI CBCMED 2014-2020

Το Επιμελητήριο Αχαΐας στο πλαίσιο του έργου MedST@rts του Προγράμματος ENI CBC MED έχει την ανάγκη να συνεργαστεί με εξωτερικό συνεργάτη, Φυσικό / Νομικό Πρόσωπο ή Ένωση αυτών, το οποίο θα αναλάβει τα κάτωθι:

1. **Την διοργάνωση 7 Online Θεματικών Ενημερωτικών Εκδηλώσεων (7 Local Web Forums)**, τα οποία θα μεταδοθούν μέσω συγκεκριμένων συνδέσμων (links) που θα εξασφαλίζουν ανάδραση με το κοινό που θα τα παρακολουθήσει (π.χ. χρήση εργαλείων ZOOM, SKYPE, WEBEX κλπ), καθώς και εξασφάλιση live μετάδοσης κάθε φορά από σελίδα Facebook που θα υποδειχθεί. Τέλος θα πρέπει να παραδοθεί από τον Ανάδοχο και σχετικό ψηφιακό υλικό (7 βίντεο) με όλα τα απαραίτητα λογότυπα όπως προβλέπεται από τον κανονισμό δημοσιότητας του Προγράμματος ENI CBC MED.
2. **Κάθε ένα από τα 7 web Forum θα έχει αναφορά** στους κάτωθι Επιχειρηματικούς Κλάδους:
	1. Νέες Τεχνολογίες,
	2. Υγιεινή Διατροφή,
	3. Προστασία Περιβάλλοντος,
	4. Δημιουργική Βιομηχανία,
	5. Καρναβαλικές δράσεις & δημιουργίες,
	6. Πολιτισμός,
	7. Τουρισμός
3. Η **διάρκεια του κάθε web forum** θα είναι **κατ’ ελάχιστο 1,5 ώρα** και το περιεχόμενο των Ομιλιών – Παρουσιάσεων θα πρέπει να αφορούν:
	1. **Υφιστάμενη κατάσταση του κάθε κλάδου** ως προς την αναπτυξιακή προοπτική των νέων επιχειρηματικών προσπαθειών.
	2. **Πιθανές χρηματοδοτικές πηγές** σχετικές με τον εκάστοτε κλάδο. Σε περίπτωση που δεν υπάρχουν εξειδικευμένες λύσεις ανά κλάδο να παρουσιαστούν οριζόντιες λύσεις χρηματοδότησης.
	3. **Πιθανές υποστηρικτικές υπηρεσίες** για την ανάπτυξη επιχειρηματικότητας στον εκάστοτε κλάδο ή στην περίπτωση που δεν υπάρχουν εξειδικευμένες, παρουσίαση προγραμμάτων οριζόντιας επιχειρηματικής ανάπτυξης.
	4. **Καλές πρακτικές νέων επιχειρήσεων** στον εκάστοτε Επιχειρηματικό κλάδο με προτεραιότητα την Ελλάδα και δευτερευόντως τον Ευρω-Μεσογειακό χώρο.
	5. **Ερωτήσεις** των υποψηφίων **και απαντήσεις** του Αναδόχου.
4. Ο Ανάδοχος θα πρέπει να εξασφαλίσει (μέσω υπογεγραμμένης Υ.Δ. των υποψήφιων Ομιλητών) και να προτείνει **και για τα 7 Forum, τουλάχιστον 4 εξειδικευμένους Ομιλητές** και να τους παράσχει όλα τα μέσα ώστε να κάνουν απρόσκοπτα την παρουσίασή τους μέσω Web.
5. Οι Ομιλητές θα πρέπει να διαθέτουν **βιογραφικό που να πιστοποιεί** τη γνώση τους στον κάθε Επιχειρηματικό Κλάδο, κάτι το οποίο αποτελεί και κριτήριο της Τεχνικής Προσφοράς του κάθε Υποψηφίου και αποδεικνύεται με σχετικά αποδεικτικά (π.χ. σχετικές Συμβάσεις, Βεβαιώσεις καλής εκτέλεσης κλπ)
6. Η **διάρκεια των δράσεων** θα πρέπει βέλτιστα να διαρκέσει 4 εβδομάδες από την υπογραφή της σχετικής Σύμβασης με την Αναθέτουσα Αρχή.

**ΣΥΝΟΛΙΚΟΣ Προϋπολογισμός: 6.000,00€ (συμπεριλαμβανόμενου ΦΠΑ 24% και όλων των νόμιμων κρατήσεων.)**

# Παράρτημα Β - Υπόδειγμα Οικονομικής Προσφοράς

*(Σε περίπτωση που η οικονομική προσφορά υπερβαίνει τη μία σελίδα ο υποψήφιος ανάδοχος θα υπογράψει και θα σφραγίσει όλες τις σελίδες της παρούσης).*

|  |  |
| --- | --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ** | **ΠΡΟΣ:** |
| Ημερομηνία: Επωνυμία: Ιδιότητα: Διεύθυνση: Τηλ.:Email: | ΕΠΙΜΕΛΗΤΗΡΙΟ ΑΧΑΪΑΣΜΙΧΑΛΑΚΟΠΟΥΛΟΥ 58Τ.Κ. 26221ΠΑΤΡΑ |

# ΟΙΚΟΝΟΜΙΚΗ ΠΡΟΣΦΟΡΑ

Που αφορά το έργο: “MEDST@rts”, σύμφωνα με τη **αριθ. πρωτ. 440./18-05-2021** Ανακοίνωση του Επιμελητηρίου Αχαΐας.

Σύμφωνα με την παραπάνω Ανακοίνωση, σας υποβάλλουμε την προσφορά μας με τους κατωτέρω οικονομικούς όρους.

|  |  |  |
| --- | --- | --- |
| **Α/Α** | **ΠΕΡΙΓΡΑΦΗ** | **Προσφερόμενη Τιμή χωρίς ΦΠΑ σε Ευρώ****(ΑΡΙΘΜΗΤΙΚΩΣ) \*** |
| 1 | **Πακέτο Εργασίας 3 – Μικροχρηματοδότηση MED****Δράσης 3.3.1 / Παραδοτέο 3.3,** του **έργου MedSt@rts** του **Προγράμματος ENI CBC MED** συνολικής αξίας **6.000,00€ (συμπεριλαμβανόμενου ΦΠΑ 24% και όλων των νόμιμων κρατήσεων.),** σύμφωνα με τις **Προδιαγραφές των ζητούμενων Υπηρεσιών** περιγράφονται **στο Παράρτημα Α.** |  |

Συνολική προσφερόμενη τιμή χωρίς Φ.Π.Α (ολογράφως): ......................................................

Συνολική προσφερόμενη τιμή με Φ.Π.Α (ολογράφως): ...........................................................

Ο χρόνος ισχύος της προσφοράς είναι 1 μήνας από την ημερομηνία διενέργειας του διαγωνισμού.

Ο προσφέρων

(Υπογραφή, Σφραγίδα της εταιρείας)

(Ονοματεπώνυμο, Ιδιότητα στην εταιρεία)